armvectores/hy_wikipedia_2023 huggingface dataset:
Կիրիակոս Իոաննու

Կիրիակոս Իոաննու (հուն․՝ Κυριάκος Ιωάννου, ծնվել է՝ 26 հուլիսի, 1984, Լիմասոլ, Կիպրոս), կիպրացի թեթև ատլետ, բարձրացատկորդ։ Նրա անձնական ռեկորդը 235 սմ է, որ նա ցույց է տվել 2007 թվականի օգոստոսի 29-ին՝ թեթև ատլետիկայի աշխարհի առաջնության ժամանակ, Օսակայում։ Այդ ժամանակ նա ստացել է բրոնզե մեդալ՝ այդպիսով դառնալով կիպրացի առաջին մարզիկը, որ մեդալի է արժանացել Աշխարհի առաջնությունում։ 2009 թվականին Բեռլինում կայացած աշխարհի առաջնության ժամանակ վաստակել է արծաթե մեդալ։


== Նվաճումներ ==


== Ծանոթագրություններ ==


== Արտաքին հղումներ ==
Qualifying for -րդe 2004 Olympics Archived 2011-05-19 at the Wayback Machine.
Ալլաս Բոկաժ

Ալլաս Բոկաժ (ֆր.՝ Allas-Bocage ), համայնք Ֆրանսիայում, Պուատու Շարանտա մարզի Ծովափնյա Շարանտ գավառում։ Մտնում է Շարանտա համայնքի կազմի մեջ։ Հանդիսանում է Ժոնզակ շրջանը։
Համայնքի INSEE կոդ՝ 17005։


== Բնակչություն ==
Համայնքի բնակչությունը 2010 թվականին կազմում էր 199 մարդ։


== Տնտեսություն ==
2010 թվականի տվյալներով 127 աշխատունակ տարիքի մարդկանցից (15-64 տարեկան) 95-ը տնտեսապես ակտիվ էին, 32-ը՝ անգործունակ (ակտիվության ցուցանիշը 74,8 %, 1999 թվականին եղել է՝ 77,4 %)։ 95 աշխատունակ բնակիչներից 81-ը աշխատում էին (41 տղամարդ և 40 կին), անաշխատանք էին 14-ը (6 տղամարդ և 8 կին)։
32 անգործունակ մարդկանցից 5-ը աշակերտներ կամ ուսանողներ էին, 17-ը՝ թոշակառու, 10-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ․ Ալլաս-Բոկաժ (ֆր.)
(3028) Չժանգոսի

(3028) Չժանգոսի (անգլ.՝ Zhangguoxi), աստերոիդ աստերոիդների հիմնական գոտում։ Հայտնաբերվել է 1978 թվականի հոկտեմբերի 9-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 3,019083 ա. մ., առավելագույնը մոտենում է 2,9304 ա. մ. հեռավորության վրա և հեռանում 3,1078 ա. մ.։ Արեգակի շուրջ մեկ ամբողջական պտույտ է կատարում 1916,07 երկրային օրվա ընթացքում, իր ուղեծրով շարժվելով միջինում 0,187885 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,52° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3028) Չժանգոսի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ծղալծմինդա (Լանչխութի շրջան)

Ծղալծմինդա (վրաց.՝ წყალწმინდა), գյուղ Վրաստանում։ Գտնվում է Գուրիայի մարզի Լանչխութի շրջանում։


== Դիրք ==
Գյուղը գտնվում է ծովի մակարդակից 2 մետր բարձրության վրա՝ Սև ծովի ափին։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1268 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Լանչխութի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։


== Ծանոթագրություններ ==
Էլ Խոջա (գետ)

Էլ Խոջա (Ալակուկա, Ալի Խոճա, Ալի Խոջա, Ալյոջելե, Բուլղար, Էլ Խոճա, Էյլոճելե, Էյլոջելե, Պուլղար), գետ Կիլիկիայում, Սարոս գետի ավազանում։ Անցնում է Բուլղար Մադենով և թափվում Չաքըդչայ գետի աջակողմյան վտակ Դարպաս գետը։


== Ծանոթագրություններ ==
Սենտ Աման Մոնտրոն (կանտոն)

Սենտ Աման Մոնտրոն (ֆր.՝ Saint-Amand-Montrond), Ֆրանսիայի կանտոն է, գտնվում է Կենտրոն շրջանում։ Շեր դեպարտամենտի կանտոնն է։ Մտնում է Սենտ Աման Մոնտրոն օկրուգի մեջ։ Համաձայն 1999 թվականի մարդահամարի կանտոնի բնակչությունը 17517 մարդ էր։Կանտոնի համարը 1822 է։ Կանտոնում կա 13 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Նյուպլի

Նյուպլի (էստ․՝ Nüpli), գյուղ Էստոնիայի Վալգամաա նահանգի Օտեպյաե շրջանում։
2011 թվականի տվյալներով գյուղում բնակվում էր 112 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լիվե

Լիվե (էստ․՝ Lõve), գյուղ Էստոնիայի Վալգամաա նահանգի Պիդռալա շրջանում։
2011 թվականի տվյալներով գյուղում բնակվում էր 55 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կասերես

Անվան այլ կիրառումների համար տե՛ս՝ Կասերես (այլ կիրառումներ)Կասերես, քաղաք և մունիցիպալիտետ Իսպանիայում, Էստրեմադուրայի մաս հանդիսացող նույնանուն ինքնավար պրովինցիայի վարչական կենտրոնը։ Մունցիպալիտետը գտնվում է Լյանոս դե Կասերես շրջանի կազմում։ Զբաղեցնում է 1768 կմ² տարածք։ Բնակչությունը 94179 մարդ։ Քաղաքի հովանավորները համարվում են սուրբ Խորխեն և սուրբ կույս Մարիամը Մոնտանիայից։


== Պատմություն ==
Քաղաքը հիմնադրվել է 29 թ.
1936 թ. քաղաք եկավ գեներալ Ֆրանցիսկո Ֆրանկոն։ Կասերեսը դարձավ հեղափոխական ուժերի միավորման հիմնական կենտրոններից մեկը։ Ֆրանկոն թողեց այստեղ իր կնոջն ու աղջկան և նրանց չտեսավ մինչև Մադրիդի նվաճումն ու քաղաքացիական պատերազմի հաղթական ավարտը։


== Բնակչություն ==


== Անվանի բնակիչներ ==
Դիեգո Գոնսալես Օլգին - Ճիզվիտ միսիոներ, կեչուա կեզվի քերականության և բառարանի կազմող


== Ժողովրդագրություն ==
Կասերեսը զբոսաշրջային խոշոր կենտրոն է։ 1986 թվականից Կասերեսի հին քաղաքամասն ընդգրկված է ՅՈՒՆԵՍԿՕ-ի պատրաստած Համաշխարհային ժառանգության ցանկում։


== Պատկերասրահ ==

		
		
		
		
		


== Արտաքին հղումներ ==
Պաշտոնական կայք
Plano de la Ciudad Monumental
Cáceres en ConsultaTodo Archived 2008-12-05 at the Wayback Machine.
Եկատերինա Դուրյան-Արմենյան

Վիքիպեդիայում կան հոդվածներ  Արմենյան ազգանունով այլ մարդկանց մասին:Եկատերինա Միխայիլի Դուրյան-Արմենյան (Դանդուրյան, օգոստոսի 28, 1885(1885-08-28), Թիֆլիս, Ռուսական կայսրություն - մայիսի 6, 1969(1969-05-06), Երևան, Հայկական ԽՍՀ, ԽՍՀՄ), հայ դերասանուհի։ ՀԽՍՀ ժողովրդական արտիստ (1947)։ 
Հայ խորհրդային դերասան Արմեն Արմենյանի կինը։


== Կենսագրություն ==
Բեմական կարիերան սկսվել է 1903 թվականին Բաքվում։ 1914 թվականին եղել է Մոսկվայի Գեղարվեստական թատրոնի ստուդիայի ազատ ունկնդիրը։ Հանդես է եկել Աբելյան-Արմենյան թատերախմբում։ Ամուսնու՝ հայտնի դերասան և ռեժիսոր Արմեն Արմենյանի հետ շրջագայել է Անդրկովկասով և արտասահմանյան շատ բնակավայրերով, որտեղ շատ հայեր էին ապրում՝ Բուլղարիա, Եգիպտոս, Իրան։ 1932 թ.-ից աշխատել է Գյումրիի Վարդան Աճեմյանի անվան պետական դրամատիկական թատրոնում։


== Դերերը թատրոնում ==
Մարգարիտ՝ Ա. Շիրվանզադեի «Պատվի համար»
Էփեմիա՝ Գ. Սունդուկյանի «Պեպո»
Դեզդեմոնա՝ Ու. Շեքսպիրի «Օթելլո»
Ժակլին՝ «Անհայտ կին»
Վասիլիսա՝ Մ. Գորկու «Հատակում»
Պոլինա՝ Մ. Գորկու «Թշնամիներ»
լեդի Միլֆորդ՝ Ֆ. Շիլլերի «Սեր և խարդավանք»
Սալոմե՝ Գ. Սունդուկյանի «Էլի մեկ զոհ»
արքայամայր՝ «Երկիր հայրենի»
Մարիա Պետրովնա՝ «Փառք»
Կրուչինինա՝ Ա․ Օստրովսկու «Անմեղ մեղավորներ»
Սոնա՝ Ա. Շիրվանզադեի «Պատվի համար»
Արմենուհի՝ Ա. Շիրվանզադեի «Չար ոգի»
Ժաննա դ'Արկ՝ Ֆ. Շիլլերի «Օռլեանի կույս»
Դեզդեմոնա՝ Ու. Շեքսպիրի «Համլետ»
Նորա՝ Հ. Իբսենի «Նորա»
ֆրու Ալվինգ՝ Հ. Իբսենի «Ուրվականներ»
Ռուկայա՝ Ա. Յուժին-Սումբատովի «Դավաճանություն»
Անանի՝ Գ. Սունդուկյանի «Էլի մեկ զոհ»
Սալոմե՝ Գ. Սունդուկյանի «Քանդած օջախ»
Մարիա Էստերագ՝ Գերգեյի և Լիտովսկու «Իմ որդին»


== Ծանոթագրություններ ==


== Արտաքին հղումներ ==
Եկատերինա Դուրյան-Արմենյանը Кино-Театр.ru կայքում
Բայկալովսկի շրջան (Սվերդլովսկի մարզ)

Բայկալովսկի շրջան (ռուս.՝ Байкаловский муниципальный район), մունիցիպալ շրջան Ռուսաստանի Դաշնության Սվերդլովսկի մարզում։
Ստեղծվել է 1923 թվականին։ Վարչական կենտրոնը՝ Բայկալովո։


== Աշխարհագրություն ==
Շրջանի տարածքի մակերեսը կազմում է 2293,7 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 16294 մարդ։ Բնակչության խտությունը կազմում էր 7,1 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Դանիելա Իրաշկո-Շտոլց

Դանիելա Իրաշկո-Շտոլց (գերմ.՝ Daniela Iraschko-Stolz, նոյեմբերի 21, 1983(1983-11-21), Այզեներց, Leoben District, Շտիրիա, Ավստրիա), ավստրիացի դահուկորդուհի, 2011 թվականի աշխարհի չեմպիոն, 2015 թվականի աշխարհի առաջնության բրոնզե մեդալակիր։ FIS առաջնությունների բազմակի հաղթող (2000, 2001, 2002, 2005, 2010 - անհատական առաջնությունում, 2000, 2001, 2002, 2004, 2005 - թիմային առաջնությունում), արծաթե մեդալակիր (2011 - անհատական առաջնությունում) և բրոնզե մեդալակիր (1999- անհատական առաջնությունում)։ Մայրցամաքային գավաթի առաջնության հաղթող (2009/10, 2010/11)։ Աշխարհի գավաթի էտապների բազմակի հաղթող։ Աշխարհի գավաթակիր (2014/2015)
Դանիելա Իրաշկո-Շտոլցն զբաղվում է նաև պրոֆեսիոնալ ֆուտբոլով։ Հանդես է գալիս որպես «Վակեր» ակումբի կանանց թիմի դարպասապահ։


== Մայրցամաքային գավաթի հաղթող ==


== Մասնակցությունը աշխարհի առաջնություններին ==


== Ծանոթագրություններ ==


== Արտաքին հղումներ ==
Դանիելա Իրաշկոյի պաշտոնական կայքը
Էջը FIS կայքում Archived 2007-09-30 at the Wayback Machine.
(20539) Գեդբերի

(20539) Գեդբերի (անգլ.՝ Gadberry), աստերոիդ աստերոիդների հիմնական գոտում։ Հայտնաբերվել է 1999 թվականի սեպտեմբերի 7-ին ԼԻՆԵԱՐ ծրագրի կողմից Սոկոռոյում։
Գեդբերի աստերոիդը պատկանում է Կորոնիսի աստերոիդների ընտանիքին, որի մեջ ներառված են այս պահին հայտնի ավել քան 300 անդամներ։ Բավականին անսովոր է հանդիսանում այն փաստը, որ այս ընտանիքի անդամները շարժվում են գործնականորեն մի ուղեծրով։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(20539) Գեդբերի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գրոնե

Գրոնե  (իտալերեն՝ Grone), կոմունա Իտալիայում։ Գտնվում Է Լոմբարդիա մարզի Բերգամոյի գավառում։
Բնակչությունը կազմում է 731 մարդ (2008)։ Բնակչության խտությունը կազմում է 104 մարդ/կմ²։ Զբաղեցնում է 7 կմ² մակերես։ Փոստային ինդեքս՝ 24060, իսկ հեռախոսային կոդը՝ 035։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Թոռնիկ Բ Արծրունի

Թոռնիկ Բ Արծրունի (ծննդյան և մահվան թվականներն անհայտ, 11-րդ դար), Վասպուրականի Ամյուկ բերդի իշխան, Աբդլմսեհ Ա-ի որդին, մեծ իշխան Թադևոսի հայրը, Դավիթ, Ստեփաննոս և Գրիգոր կրոնավորների եղբայրը։ Թոռնիկ Բ-ն սերվում էր Արծրունիների իշխանական տոհմի ճյուղերից մեկից, Խեդենեկյանների (միայն պատմագիտության մեջ կիրառվող) իշխանական տոհմից։


== Տես նաև ==
Խեդենեկյաններ


== Ծանոթագրություններ ==


== Աղբյուրներ ==
«Հայոց անձնանունների բառարան», Հրաչյա Աճառյան, Հատոր 1, Ցուցակ 1, Էջ 313-314
«Պատմություն Արծրունյաց Տան», Թովմա Արծրունի, 1985, Երևան, Դ. ժբ. (Թոռնկայ)


== Արտաքին հղումներ ==
«Հավաքարան անվանց կաթողիկոսաց (Աղթամարա)», Մաքսուդյանց Մ., Էջմիածին, 1916, էջ 37
Ֆրանսուա Բլոնդել

Ֆրանսուա Բլոնդել - (ֆր.՝ Nicolas-François Blondel, հունիսի 15, 1618(1618-06-15), Ռիբմոն - հունվարի 21, 1686(1686-01-21), Փարիզ), ֆրանսիացի ճարտարապետ, կլասիցիզմի ներկայացուցիչ։


== Կենսագրություն ==
Բլոնդելը ծնվել է պալատական պաշտոնյայի ընտանիքում։ Ստացել է ռազմական ինժեների կրթությունը։ Սովորել է ռազմական շինարարություն և մաթեմատիկա, հետո նաև գեղարվեստ։ Անդամ է եղել դիվանագիտական առաքելություններին, ուղարկվել է Իտալիա, Հունաստան և Եգիպտոս: 1672 թվականին Կլոմբերը նշանակում է նրան Փարիզի թագավորական ճարտարապետական ակադեմիայի առաջին տնօրեն։ Ակադեմիան բաղկացած էր 8 անդամներից և նպատակն այս ակադեմիայի այն էր ձևավորել Ֆրանսիայի ակադեմիայի պատկերը։ 1671 թվականից եղել է ճարտարապետության թագավորական ակադեմիայի ղեկավարը։ Հատակագծել է քաղաքներ, ամրություններ, հին հռոմեական հաղթակամարի ոգով Փարիզում կառուցել է Սեն–Դենի դարպասները (1672)։ «Ճարտարապետության դասընթաց» գրքում (1675–83) անտիկ և Վերածննդի ճարտարապետության ձևերը հռչակել է որպես «հավերժ ճշմարիտ օրենքներ»։


== Ծանոթագրություններ ==


== Գրականություն ==
Antoine Picon: Architectes et ingénieurs au siècle des lumières. Parenthèses, Marseilles 1988, ISBN 2-86364-049-6
Hanno-Walter Kruft: Geschichte der Architekturtheorie : Von der Antike bis zur Gegenwart. München: Verlag C. H. Beck 2004, ISBN 3-406-34903-X
Christian Freigang: François Blondel. В: Bernd Evers (изд.)։ Architekturtheorie : Von der Renaissance bis zur Gegenwart, Köln: Taschen Verlag 2006, ISBN 3-8228-5082-9
Изд. Alfred Werner Maurer, Vanessa Alexia Maurer-Schwindt: Disput François Blondel und Claude Perrault. Der Streit zwischen Francois Blondel und Claude Perrault über den natürlichen Ursprung der architektonischen Proportionen und die Krise der Architekturtheorie,
Պուատիե

Պուատիե, քաղաք Ֆրանսիայում, Կլեն գետի ափին, Վիեն դեպարտամենտի վարչական կենտրոնը։


== Պատմություն ==
Հիմնել են գալլերը։ 9-18-րդ դարերին Պուատու նահանգի և կոմսության գլխավոր քաղաքն էր։ Պուատիեի մոտ տեղի են ունեցել խոշոր ճակատամարտեր։ 507 թվականին ֆրանկների թագավոր խլոդվիգը ջախջախել է վեստգոթերին և նվաճել հարավային Դալլիան։
732 թվականին ֆրանկական ծանր այրուձին Կարլոս Մարտելի գլխավորությամբ ջախջախել է Իսպանիայից ներխուժած արաբներին և կասեցրել նրանց առաջխաղացումը։ 1356 թվականի սեպտեմբերին, Հարյուրամյա պատերազմի (1337-1453) ժամանակ, անգլիական զորքերը ջախջախել են Հովհան Ա Բարեպաշտ թագավորի ֆրանսիական ասպետական զորախումբը և գերել նրան։
Պուատիեում պահպանվել են վաղ և ուշ միջնադարյան բազմաթիվ հուշարձաններ։


== Ծանոթագրություններ ==
Անդրանիկ (այլ կիրառումներ)

Անդրանիկ անվանումը կարող է ունենալ հետևյալ կիրառումները․

Անդրանիկ լեռ, լեռ, լեռնագագաթ Լոռու և Շիրակի մարզերի սահմանագըլխին, Ջավախքի լեռներ ի առանցքային գոտում
Անդրանիկ (լեռնագագաթ), լեռնագագաթ Ջավախքի լեռնաշղթայի առանցքային գոտում
Անդրանիկ (անձնանուն), հայկական արական անուն
Սքրանթոնի համալսարան

Սքրանթոնի համալսարան (անգլ.՝ The University of Scranton), մասնավոր, շահույթ չհետապնդող, կաթոլիկ հետազոտական համալսարան Սքրանթոնում՝ ԱՄՆ-ի Փենսիլվանիա նահանգում։ Պատկանում է Հիսուսի միաբանությանը, որտեղ երկու սեռի ներկայացուցիչներն էլ կարող են սովորել։ Հիմնադրել է 1888 թվականին՝ Սքրենթոնի առաջին եպիսկոպոս Ուիլյամ Օ'Հարան և ի սկզբանե հայտնի է եղել որպես Սբ․ Թոմասի քոլեջ։ 1938 թվականին ուսումնական հաստատությունը ստացել է համալսարանի կարգավիճակ և այդ ժամանակից ի վեր հայտնի է ներկայիս անվամբ։ Հիմնադրման պահից  մինչև 1897  թվականը համալսարանը ղեկավարում էր Սքրանթոնի թեմի հոգևոր առաջնորդությունը։ Չնայած, որ Սքրանթոնի թեմը պահպանեց համալսարանի ունեցվածքը, 1988-1942 թվականներին նրա անմիջական ղեկավարումով զբաղվում էին քրիստոնեական դպրոցների եղբայրները։
1942 թվականին համալսարանի ունեցվածքը և նրա ղեկավարումը փոխանցվել են Հիսուսի միաբանությանը։ 1960-ականներին համալսարանը դառնում է անկախ հաստատություն, որը ղեկավարում էր հոգաբարձուների խորհուրդը։ Այժմ այն համարվում է քոլեջների և համալսարանների ասոցիացիայի 28 անդամ կառույցներից մեկը։
Ներկայումս համալսարանը բաղկացած է երեք քոլեջից՝ Արվեստի և գիտությունների քոլեջ, Կանիայի անվան կառավարման քոլեջ և Փանուսկայի անվան գիտությունների քոլեջ, որոնցից յուրաքանչյուրը առաջարկում է իր ծրագրերը ուսանողների և շրջանավարտների համար։ Նախկինում համալսարանն ուներ ասպիրանտուրայի և շարունակական կրթության քոլեջ, որն այնուհետև համատեղվում էր համապատասխան ծրագրերի քոլեջների հետ։ Համալսարանն առաջարկում է 65 ասպիրանտուրայի, 29 մագիստրոսական, և 38 միջին մասնագիտական կրթության ծրագրեր։ Ի հավելումն դրա, ուսանողները կարող են յուրացնել հետբուհական ասպիրանտական այնպիսի ծրագրերի, ինչպիսիք են  ֆիզիոթերապիայի դոկտորը, բուժքույրական պրակտիկայի դոկտորը և բիզնեսի կառավարման դոկտորը։ Համալսարանում սովորում է մոտ վեց հազար ուսանող և ասպիրանտ։ Ուսանողների մեծ մասը Փենսիլվանիայից է, Նյու Ջերսից և Նյու Յորքից ։
2016 թվականին ասպիրանտների մոտ 58%-ը կանայք էին, իսկ 42%-ը՝ տղամարդիկ։ Ասպիրանտուրայի մոտ 62%-ը կանայք են, իսկ 38%-ը՝ տղամարդիկ։ Համալսարանում աշխատում է մոտ երեք հարյուր ուսուցիչ, որոնցից շուրջ երկու հարյուրը լրիվ դրույքով են։


== Ծանոթագրություններ ==
Գաննա (այլ կիրառումներ)

Գաննա, կարող է վերաբերել՝

Գաննա - կանտոն Ֆրանսիայում, գտնվում է Օվերն մարզի Ալյե դեպարտամենտում
Գաննա - համայնք Ֆրանսիայում, որը գտնվում է Օվերն մարզի Ալյեի գավառում
Գաննա - լիճ հյուսիսային Իտալիայում՝ Լոմբարդիա մարզի Վարեսե գավառում
Ռասկուիխա

Ռասկուիխա (ռուս.՝ Раскуиха), գյուղ Ռուսաստանի Սվերդլովսկի մարզի Պոլևսկոյ քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռուդնևկա (գյուղ, Սումիի շրջան)

Ռուդնևկա (ուկրաիներեն՝ Руднівка), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Ռուդնևկա գյուղում բնակվում էր 327 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անդրեա դի Նիկոլո

Անդրեա դի Նիկոլո նաև Անդրեա դի Նիկոլո դի Գիասոմո (1440, Սիենա, Տոսկանա, Իտալիա - 1514, Սիենա, Տոսկանա, Իտալիա), իտալացի նկարիչ, Սիենայի դպրոց:


== Կենսագրություն ==
Անդրեա դի Նիկոլոն ծնվել է Սիենայում։ Արխիվային փաստաթղթերը բացահայտել են, որ նա 1469 թվականին ամուսնացել է Անժելիկա դի Ֆրանցիսկո դի Միշելի հետ։ 1470 թվականին համագործակցելով Ջիովաննի դի Պաոլոյի հետ Սանտա Մարիա դելլա Սկալայում կատարել է որոշ աշխատանքներ։ Այդ նույն տարում ստեղծել է Սան Բերնանդինոյի դելլա Կամպանիա Օրատորիայի խորանը։ 1477 թվականին նա ստեղծել է Օրատորիայի պատերի որմնանկարները Սանտա Լուչիայի կյանքի տեսարաններով։ Անդրեա դի Նիկոլոն աշխատել է հիմնականում Սիենայում և նրա հարակից քաղաքներում։ Արվեստաբան Բերնարդ Բերենսոնը նշել է, որ Անդրեան եղել է Վեկետտայի աշակերտը և կրել է Մատեո դի Ջովաննիի, Պինտուրիկիոյի և Պիետրո Պերուջինոյի ազդեցությունները։


== Ստեղծագործություններ ==
Սիենայի ազգային թանգարանի պատկերասրահում պահպանվում է նրա «Մադոննան և մանուկը չորս հրեշտակների հետ» նկարը, որն ունի ստորագրություն և ամսաթիվ (մոտ 1500 թ)։ Նրա վրձնին են վերագրվում ևս մի քանի տիպիկ սիենական «Մադոննան հրեշտակների հետ» ստեղծագործություններ, որոնք պահպանվում են մասնավոր հավաքածուներում։ Նրա հայտնի ստեղծագործություններից մեկը գտնվում է Սանտա Մարիա Ասունտա ծխական եկեղեցում, որը գտնվում է Սիենայի մոտակայքում՝ Կազոլ դ՛ Էլզա փոքրիկ գյուղում։ Այդ խորանը, որն ունի կամարաձև բարավոր և հարթակ, նկարիչը պատկերել է 1498 թվականին, դա է վկայում նկարի վերևում արված հեղինակի ստորագրությունը։ Խորանի վերին հատվածում նա պատկերել է «Մանուկների կոտորածը»՝ ակնհայտորեն ոգեշնչված Մատեո դի Ջովաննիի ստեղծագործություններով։ Միջին հատվածում պատկերել է «Մադոննան և մանուկը սուրբ Պետրոսի, Բերնարդինի, Սիգիզմունդի և Սեբաստիանի հետ»։ Անդրեա դի Նիկոլոյի ստեղծագործությունների թեմատիկան ամբողջովին կրոնական է։ «Խաչելություն» (1502 Սիենա, Պինակոտեկա), «Կույսը և մանուկը սուրբ Իերոնիմի և սուրբ Պյոտրի մեջտեղում» (1500, Ֆիցուիլյամի թանգարան, Անգլիա) «Մադոննան և մանուկը Հովհաննես Մկրտչի և սուրբ Իերոնիմի հետ» (Սիենա Կրոնական արվեստի թանգարան) «Մադոննան և մանուկը հրեշտակների և սրբերի հետ» (1504, արվեստի թանգարան, Ցինցինատի, ԱՄՆ) «Գրիգորի ծառայությունը» (Փարիզ, Բոննի հավաքածու)։ Նա նաև նկարել է աշխատանքներ, որտեղ ներկայացրել է Հավատքը և Ողորմությունը այլաբանական կերպարներով։ Դա ստեղծագործությունների շարք է, որը բաղկացած է երեք մասից (երրորդ մասը՝ գեղանկարչությունը «Հույսի», պահվում է մասնավոր հավաքածույում, Անգլիայում)։ Նմանատիպ շարքը պատկերող մարդկային արժեքները խորհրդանշող կտավը 15-րդ դարի երկրորդ կեսին դարձել է հանրաճանաչ։ Նկարների այս շարքի նպատակը լիովին պարզ չէ, փորձագետները ենթադրում են, որ այն կարող է ստեղծված լինել եկեղեցու ավանդատունը զարդարելու համար։ Նկարչի վերջին որմնանկարները զարդարում են Սիենայի Կաշյանո դի Մուրո փոքրիկ քաղաքի Սանտա Մարիա և Պյանտասալա եկեղեցու պատերը։


== Պատկերասրահ ==

		


== Ծանոթագրություններ ==
(7956) Յաջի

(7956) Յաջի (անգլ.՝ Yaji), աստերոիդ աստերոիդների հիմնական գոտում։ Հայտնաբերվել է 1993 թվականի դեկտեմբերի 17-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 3,092525 ա. մ., առավելագույնը մոտենում է 2,7459 ա. մ. հեռավորության վրա և հեռանում 3,4392 ա. մ.։ Արեգակի շուրջ մեկ ամբողջական պտույտ է կատարում 1986,41 երկրային օրվա ընթացքում, իր ուղեծրով շարժվելով միջինում 0,181232 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,48° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7956) Յաջի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սան Վերո Միլիս

Սան Վերո Միլիս (իտալերեն՝ San Vero Milis), կոմունա Իտալիայում, Սարդինիա մարզում՝ Օրիստանո գավառում։
Բնակչությունը կազմում է 2403 մարդ (2008 թվականի տվյալներով), բնակչության խտությունը կազմում է 33,28 մարդ/կմ²։ Զբաղեցնում է 72,2 կմ² մակերես տարածք։
Փոստային ինդեքսն է՝ 9070։ Հեռախոսային կոդը՝ 0783։


== Արտաքին հղումներ ==
Բնակավայրի պաշտոնական կայք
(153) Հիլդա

(153) Հիլդա (անգլ.՝ Hilda), աստերոիդ աստերոիդների գոտու արտաքին մասում։ Հայտնաբերվել է 1875 թվականի նոյեմբերի 2-ին Յոհան Պալիսայի կողմից Պուլայում։
Միջին հեռավորությունը Արեգակից կազմում է 3,972061 ա. մ., առավելագույնը մոտենում է 3,4224 ա. մ. հեռավորության վրա և հեռանում 4,5218 ա. մ.։ Արեգակի շուրջ մեկ ամբողջական պտույտ է կատարում 2891,49 երկրային օրվա ընթացքում, իր ուղեծրով շարժվելով միջինում 0,124503 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,83° անկյուն։
Հիլդա աստերոիդը գլխավորում է Հիլդայի աստերոիդների ընտանիքը։ Այս ընտանիքի աստերոիդները շարժվում են 3,7 - 4,2 ա. մ. մեծ կիսաառանցք ունեցող ուղեծրերով, էքսցենտրիսիտետը՝ 0,07 - 0,3, և ուղեծրի թեքումը ոչ ավելին քան 20°։ Ընտանիքի աստերոիդները շարժվում են Յուպիտերի հետ 3:2 ուղեծրային ռեզոնանսով։
Ըստ Տոլենի սպեկտրալ դասակարգման պատկանում է P դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(153) Հիլդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կիկիբո

Կիկիբո (վրաց.՝ კიკიბო), գյուղ Վրաստանում։ Գտնվում է Սամցխե-Ջավախք մարզի Ադիգենի մունիցիպալիտետում։


== Դիրք ==
Գյուղը գտնվում է ծովի մակարդակից 1520 մետր բարձրության վրա։ Շրջկենտրոն Ադիգենից հեռու է 22 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 53 մարդ։


== Ծանոթագրություններ ==
Դադլի Բրեդլի

Դադլի Լերոյ Բրեդլի (անգլ.՝ Dudley Leroy Bradley, մարտի 19, 1957(1957-03-19), Բալթիմոր, Մերիլենդ, ԱՄՆ), ամերիկացի պրոֆեսիոնալ բասկետբոլիստ։


== Խաղացողի կարիերա ==
Խաղացել է թեթև հարձակվողի և հարձակվող պաշտպանի դիրքերում։ Սովորել է Չապել Հիլի Հյուսիսային Կարոլինայի համալսարանում։ 1979 թվականի NBA դրաֆթի ժամանակ ընտրվել է «Ինդիանա Փեյսերս» ակումբի կողմից՝ 13-րդ համարի ներքո։ Հետագայում հանդես է եկել «Ֆինիքս Սանս», «Չիկագո Բուլս», «Տորոնտո Տորնադոս», «Վաշինգտոն Բուլեթս», «Միլոուքի Բաքս», «Նյու Ջերսի Նեթս», «Ատլանտա Հոքս», «Սասկաչևան Սթորմ», «Օմահա Ռեյսերս» և «Օկլահոմա Սիթի Քևերլի» ակումբների կազմում։ NBA-ում, ընդհանուր առմամբ, անցկացրել է 9 մրցաշրջան։ Մեկ անգամ ընդգրկվել է NBA բոլոր աստղերի պաշտպանության երկրորդ հավաքականի կազմում (1981)։ NBA կարիերայի ընթացքում, ընդհանուր առմամբ, խաղացել է 600 խաղ, որոնց ժամանակ հավաքել է 3131 միավոր (5,2 մ/խ), կատարել 1098 անդրադարձ, 1147 փոխանցում, 940 խլում և 182 բլոկշոտ։


== Ծանոթագրություններ ==


== Արտաքին հղումներ ==
Վիճակագրությունը NBA.com կայքում(անգլ.)
Տուտովոե

Տուտովոե (ուկրաիներեն՝ Тутове, Ղրիմի թաթարերեն՝ Caraq), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Ջարակ։
2001 թվականի տվյալներով Տուտովոե գյուղում բնակվում էր 488 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սլոբոդկա-Մալինովեցկայա

Սլոբոդկա-Մալինովեցկայա (ուկրաիներեն՝ Слобідка-Малиновецька), գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում։
2001 թվականի տվյալներով Սլոբոդկա-Մալինովեցկայա գյուղում բնակվում էր 48 մարդ։ Բնակավայրը զբաղեցնում է 0,312 կմ² տարածք։ Բնակչության խտությունը կազմում էր 153,85 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ադլան Կացաև

Ադլան Զելիմխանովիչ Կացաև (փետրվարի 20, 1988(1988-02-20), Achkhoy-Martan, Չեչենա-ինգուշական ԻԽՍՀ, ՌԽՖՍՀ, ԽՍՀՄ), ռուս ֆուտբոլիստ ՍԿԱ Խաբարովսկ ակումբի կիսապաշտպան։


== Գործունեություն ==
Կացաևը համարվում է Թերեք ֆուտբոլային ակումբի սան, որտեղ սկսել է իր պրոֆեսիոնալ կարիերան 2005 թվականին։ Իր նորամուտը տոնել է 2005 թվականի նոյեմբերի 19-ին Պրեմիեր լիգայում՝ 30-րդ տուրի ժամանակ Տոմ ակումբի դեմ խաղում (0:2), դուրս է եկել փոխարինման 64-րդ րոպեին։ Այդպես, այդ մրցաշրջանում անցկացրել է 28 խաղ ակումբի նորամուտային հավաքականում, որի կազմում խփել է 2 գոլ։
Շուտով Թերեք ակումբը դուրս է թռել Պրեմիեր լիգայից, հաջորդ երկու մրցաշրջաններում թիմը անցկացրել է առաջին դիվիզիոնում։ 2007 թվականին թիմի հետ միասին դարձել է առաջնության արծաթե մրցանակակիր։ 2007 թվականի մրցաշրջանի մի մաս վարձավճարով տեղափոխվել է «Հարավ»՝ տարածաշրջանի երկրորդ դիվիզիոնի Կավկազտրանսգազ-2005 ակումբ։ 2013 թվականի հուլիսի 23-ին դարձել է առաջնության արծաթե մրցանակակիր վարձավճարային հիմունքներով։
2014 թվականին վարձավճարային հիմունքներով տեղափոխվել է Գդանսկի Լեխիյա ակումբ, սակայն ձևակերպել է դուբլ լեհական թիմում։ 2016 թվականին խաղացել է ՍԿԱ Խաբարովսկ ակումբում, 2017 թվականին վարձավճարային հիմունքներով տեղափոխվել է մախաչկալյան Անժի ակումբ, իսկ 2018 թվականի հուլիսին լիարժեք պայմանագիր է կնքել ակումբի հետ։


== Ձեռբերումներ ==
Առաջին դիվիզիոնի արծաթե մրցանակակիր, 2007
ՖԱԼ գավաթի դափնեկիր, 2014


== Ակումբային վիճակագրություն ==
2017 թվականի սեպտեմբերի 23-ի դրությամբ։


== Ծանոթագրություններ ==
Օշին Սահակյան

Օշին Սահակյան (պարսկ.` اوشین ساهاکیان‎, մարտի 21, 1986(1986-03-21), Սպահան, Իրան), իրանահայ պրոֆեսիոնալ բասկետբոլիստ, ով հանդես է գալիս Իրանական սուպեր լիգայի «Ֆուլադ Մահան» ակումբում, որպես ծանր հարձակվող։ Խաղում է նաև Իրանի ազգային հավաքականում։


== Արտաքին հղումներ ==
FIBA էջ Archived 2012-03-25 at the Wayback Machine.
iranbasketball.org պրոֆիլ Archived 2011-02-06 at the Wayback Machine.
Սեռանոպոլիս

Սեռանոպոլիս (պորտ.՝ Serranópolis), համայնք Բրազիլիայում՝ Գոյաս նահանգի կազմում։ Մունիցիպալիտետ, Գոյաս նահանգի հարավային մասում։ Մտնում է Սուդուեստի դի Գոյաս գավառի կազմի մեջ։ Բնակչությունը կազմում է 7223 մարդ՝ 2006 թվականի տվյալներով։ Գրավում է 5 526,526 կմ2 տարածք։ Բնակչության խտությունը՝ 1,0 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 97.045.884,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 16.493,18 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,742 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Սեռանոպոլիսի մասին
Դուի

Դուի (ֆր.՝  Douilly), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 253 մարդ, բնակչության խտությունը` 25.61 մարդ/կմ²։ Բնակավայրը զբաղեցնում է 9.88 կմ² տարածք։


== Աշխարհագրություն ==
Գտնվում է Փարիզ քաղաքից 120 կմ հյուսիս-արևելք, Ամյեն քաղաքից 60 կմ արևելք։


== Բնակչություն ==


== Տնտեսություն ==
2010 թվականին ուներ 174 աշխատունակ (15-64 տարեկան)  բնակիչ, որոնցից ակտիվ էին 117-ը, իսկ ոչ ակտիվները` 57։ Ակտիվության ցուցանիշը կազմում է 67,2 %։ 117 աշխատունակ մարդկանցից աշխատել է 100 անձ (60 տղամարդ և 40 կին)։ Գործազուրկ են եղել 17 անձ (10 տղամարդ և 7 կին)։ 57 անաշխատունակներից 13-ը եղել են աշակերտներ կամ ուսանողներ, 25-ը` թոշակառուներ, իսկ 19-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Շառլ լը Բրեն

Շառլ լը Բրեն (ֆր.՝ Le Brun, (փետրվարի 24, 1619(1619-02-24)[…], Փարիզ - փետրվարի 12, 1690(1690-02-12)[…], Փարիզ), ֆրանսիացի նկարիչ։ Փարիզի Արքայական ակադեմիայի հիմնադիրներից (1648), 1668 թվականից՝ ռեկտոր։


== Գործունեություն ==
1660-ական թվականներին դարձել է «արքայի առաջին գեղանկարիչը», գոբելենների արքայական մանուֆակտուրայի տնօրենը, ղեկավարել Լուվրի և Վերսալի ինտերիերների դեկորատիվ անսամբլների իրագործումը, ստեղծել առաստաղապատկերներ(Վերսալի Հայելազարդ սրահ, 1678-1684 թթ.), գոբելենների, պարտեզային արձանների և կահույքի էսքիզներ։ Լը Բրենի երփնագրերում («Ալեքսանդր Մակեդոնացու պատմությունը», նկարաշար, 1660-1668 թթ., Լուվր, Փարիզ) կլասիցիստական կոմպոզիցիան համադրված է բարոկկոյի դեկորատիվությանը։
Լը Բրենի «Անառակ որդու վերադարձը» ստեղծագործությունը գտնվում է Հայաստանի պետական պատկերասրահում։


== Ծանոթագրություններ ==
Հյուսիսային Եվրոպայի երկրներ

Հյուսիսային Եվրոպայի երկրներ (շվեդերեն՝ Norden, անգլ.՝ Nordic countries), քաղաքական, աշխարհագրական մշակութային տարածաշրջան Հյուսիսային Եվրոպայում։ Այն ներառում է Սկանդինավիայի երկրները՝ Դանիան, Շվեդիան, Նորվեգիան, նրանց հետ պատմականորեն կապեր ունեցող Ֆինլանդիան, Իսլանդիան, ինչպես Ալանդյան կղզիներ, որը ինքնավար ֆիննական պրովինցիա է, Գրենլանդիան և Ֆարերյան կղզիները։ Շատ հաճախ այս բոլոր երկրները միացյալ անվանում են Սկանդինավյան երկրներ կամ ուղղակի Սկանդինավիա, որը այնքան էլ ճիշտ եզրույթ չէ։
Այս երկրների պետական դրոշների նմանությունն այն է, որ բոլորի դրոշների վրա առկա է խաչ՝ Սկանդինավյան խաչը, որը տեղակայված է կենտրոնից դեպի ձախ։

  Դանիա — սահմանադրական միապետություն, կիրառում է խորհրդարանական համակարգ
  Գրենլանդիա — ինքնավար շրջան Դանիայի կազմում
  Ֆարերյան կղզիներ — ինքնավար շրջան Դանիայի կազմում
  Իսլանդիա — խորհրդարանական հանրապետություն
  Նորվեգիա — սահմանադրական միապետություն, կիրառում է խորհրդարանական համակարգ
  Ֆինլանդիա — խորհրդարանական հանրապետություն
  Ալանդյան կղզիներ— շվեդախոս ինքնավար մարզ Ֆինլանդիայի կազմում
  Շվեդիա — սահմանադրական միապետություն, կիրառում է խորհրդարանական համակարգ


== Պետական և ազգային խորհրդանիշներ ==
Բոլոր երկրների դրոշների վրա առկա է Սկանդինավյան խաչը։ Առաջին անգամ այդ խաչը հայտնվել է Դանիայի դրոշի վրա («Դաննեբրոգ»)։
Դանիա

		
		
		
Իսլանդիա

		
		
		
Նորվեգիա

		
		
		
Ֆինլանդիա

		
		
		
Շվեդիա

		
		
		


== Տես նաև ==
Սկանդինավիա


== Ծանոթագրություններ ==


== Հղումներ ==
Тема «Страны Северной Европы после Второй мировой войны» из сборника «Лекции по дисциплине Новейшая история Европы и Америки» Archived 2016-03-05 at the Wayback Machine.
Բետինա Լե Բո

Բետինա (Բետին) Լե Բո (մարտի 23, 1936(1936-03-23), Անտվերպեն, Բելգիա - սեպտեմբերի 8, 2015(2015-09-08), Լոնդոն, Մեծ Լոնդոն), բրիտանացի դերասանուհի


== Կենսագրություն ==
Երկրորդ համաշխարհային պատերազմի ժամանակ եղել է ծնողներից հեռու՝ գտնվել է Ֆրանսիայի հարավում գտնվող համակենտրոնացման ճամբարում։ Նրան հաջողվել է փախչել, և ընտանիքը կարողացել է նրան թաքցնել նացիստներից։ Անգլիա տեղափոխվելուց հետո՝ պատերազմի ավարտին, սովորել է քոլեջում, աշխատել է որպես մոդել, ձեռագրաբան, դերասանական կաբարե և սովորել է մի քանի լեզու։


== Կարիերա ==
Որպես դերասանուհի մասնակցություն է ունեցել մի քանի շոուներում, այդ թվում «Բեննի Հիլլի շոու»-ում։
Նրա խոսքերով՝ իր ամենասիրելի սկետչը եղել է «Ֆրանսերենը սկսնակների համար», որտեղ կատարել է ֆրանսերենի ուսուցչուհու դեր, իսկ ամենաքիչը նրան դուր է եկել News At Ten սկետչ-ծաղրանմանակում ծրագիրը։ Հարցազրույցի ժամանակ նա ասել է, որ իր սկեսուրը, տեսնելով ծաղրանմանակումը. «բարկացել է և ասել, որ պատկառելի երիտասարդ կինը՝ երկու երեխաների մայրը, չպետք է իրեն այդպես դրսևորի, և որ իր որդին ավելին է ինձ թուլ տալիս։ Հիմա դուք հասկանում եք, թե ինչու այն ինձ դուր չի եկել»։
[1]
Նա նկարահանվել է «Դոկտոր Նոու» ֆիլմում, որտեղ կատարել է պրոֆեսոր Դենտի քարտուղարուհու դերը։
Վարել է կանանց համար նախատեսված ռադիո և գրել է «Վերցրու քո երջանկությունը» գիրքը։


== Արտաքին հղումներ ==
Официальный сайт Archived 2012-03-10 at the Wayback Machine. (անգլ.)
Կաասիկու (գյուղ, Կեռնու շրջան)

Անվան այլ կիրառումների համար տե՛ս՝ ԿաասիկուԿաասիկու (էստ․՝ Kaasiku), գյուղ Էստոնիայի Հարյումաա նահանգի Կեռնու շրջանում։
2011 թվականի տվյալներով գյուղում բնակվում էր 487 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(1395) Արիբեդա

(1395) Արիբեդա (անգլ.՝ Aribeda), աստերոիդ աստերոիդների գոտու արտաքին մասում։ Հայտնաբերվել է 1936 թվականի հուլիսի 16-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,207919 ա. մ., առավելագույնը մոտենում է 3,0261 ա. մ. հեռավորության վրա և հեռանում 3,3897 ա. մ.։ Արեգակի շուրջ մեկ ամբողջական պտույտ է կատարում 2098,62 երկրային օրվա ընթացքում, իր ուղեծրով շարժվելով միջինում 0,171541 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,66° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1395) Արիբեդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Միիլու

Միիլու (էստ․՝ Mõõlu), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 4 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Քաղանռոտ

Քաղան-ռոտ, գավառ Մեծ Հայքի Փայտակարան նահանգի կազմում։


== Տես նաև ==
Մեծ Հայքի վարչական բաժանում
«Գահերի խաղը» հեռուստասերիալի կերպարների ցանկ

Ամերիկյան Գահերի խաղը հեռուստասերիալի կերպարները հիմնված են Ջորջ Մարտինի «Սառույցի և կրակի երգ» վիպաշարի հերոսների վրա։ Վիպաշարում նկարագրվում է ֆենտեզի ժանրի աշխարհ, որտեղ իշխանական տարբեր տների միջև տեղի է ունենում քաղաքացիական պատերազմ՝ Երկաթե գահը գրավելու համար։ Երկաթե գահի տիրակալը կիշխի նաև Վեստերոս մայրցամաքի ողջ տարածքի վրա։


== Կերպարների հայտնման հերթականություն ==
     = Եթերաշրջանի գլխավոր հերոս
     = Եթերաշրջանի երկրորդական հերոս
     = Եթերաշրջանի հրավիրված դերասան
     = Երկրորդական դեր, որը մարմնավորվել է մեկ այլ դերասանի կամ դերասանուհու կողմից
     = Չի հայտնվել


=== Գլխավոր հերոսներ ===
^ 1. Հինգերորդ եթերաշրջանում երիտասարդ Սերսեա Լաննիսթերի դերը մարմնավորել է Նել Ուիլյամսը։^ 2. Առաջին և երկրորդ եթերաշրջաններում Տոմեն Բարատեոնի դերը մարմնավորել է Քալլում Ուորրին։ Դին Չարլզ Չեպմենը երրորդ եթերաշրջանում մարմնավորել է Մարտին Լաննիսթերի դերը։^ 3. Երրորդ եթերաշրջանում Դաարիո Նահարիսի դերը մարմնավորել է Էդ Սքրեյնը։^ 4. Առաջին եթերաշրջանում Յակեն Խգարի դերը մարմնավորել է անհայտ մի ստատիստ։^ 5. Առաջին եթերաշրջանի եզրափակիչ սերիայում Շոն Բինի անունը նշված է հեռուստասերիալի սկսման հոլովակում, չնայած դերասանը չի հայտնվել սերիայում (չնայած նրա կերպարը օգտագործվել է)։ Վեցերորդ եթերաշրջանում մանուկ Նեդ Ստարկի դերը մարմնավորել է Սեբաստիան Քրոֆթը, իսկ երիտասարդ տարիքում՝ Ռոբերտ Արամայոն։ Վեցերորդ եթերաշրջանի վեցերորդ սերիայում Ռոբերտ Արամայոյի անունը նշվում է տիտրերում, քանի որ սերիայում կա կադր, որի ամբողջական տարբերակը երևում է վեցերորդ եթերաշրջանի եզրափակիչ սերիայում։


=== Երկրորդական հերոսներ ===
Հետևյալ կերպարները հայտնվել կամ կարող են հայտնվել տաս և ավելի էպիզոդներում՝ մնալով երկրորդական կերպարներ։ Ստորև ներկայացված ցանկում ներառված են նաև հրավիրված դերասանները, ում անունները տիտրերում հայտնվում են առանձին ցանկում՝ դուրս մնալով հիմնական դերասանական կազմի ցանկից։

^ 1. Վեցերորդ եթերաշրջանում Ուիլիսի (երիտասարդ Հոդոր) դերը մարմնավորել է Սեմ Քոուլմանը։^ 2. Առաջին եթերաշրջանում Գրիգոր Կլիգանի դերը մարմնավորել է Քոնան Սթիվենսը, իսկ երկրորդ եթերաշրջանում՝ Յեն Ուայթը։^ 3. Վեցերորդ եթերաշրջանում երիտասարդ Ռոդրիկ Քասելի դերը մարմնավորել է Ֆերգյուս Լիթեմը։^ 4. Առաջին և երկրորդ եթերաշրջաններում Միրցելա Բարատեոնի դերը մարմնավորել է Էյմի Ռիչարդսոնը։^ 5. Երկրորդ եթերաշրջանում Սելիսա Բարատեոնի էպիզոդիկ դերը մարմնավորել է Սառա Մաքքիվերը։^ 6. Առաջին եթերաշրջանում Բերիկա Դոնդարիոնի դերը մարմնավորել է Դեյվիդ Մայքլ Սքոթը։^ 7. Չորրորդ և հինգերորդ եթերաշրջաննեչում Գիշերվա թագավորի դերը մարմնավորել է Ռիչարդ Բրեյքը։ ^ 8. Չորրորդ եթերաշրջանի եզրափակիչ սերիայում Երեքաչքանի ագռավի էպիզոդիկ դերը մարմնավորել է Ստրուան Ռոջերը, ով նաև ձայնակցել է Երեքաչքանի ագռավին չորրորդ եթերաշրջանի երկրորդ սերիայում։ Այդուհանդերձ, սերիայի ընթացքում նա չի հայտնվում իսկ անունը չի գրվում տիտրերի մեջ։


== «Լեգենդա» ==


== Հիմնական կազմ ==


== Ծանոթագրություններ ==
Աբրահամ Կոստանդնուպոլսեցի (այլ կիրառումներ)

Աբրահամ Կոստանդնուպոլսեցի անվամբ հայտնի են հետևյալ անձինք՝

Աբրահամ Կոստանդնուպոլսեցի - 17-րդ դարի հայ կենդանաբան։
Աբրահամ Կոստանդնուպոլսեցի - 18-րդ դարի հայ մատենագիր։
Կրիգսայմ

Կրիգսայմ (ֆր.՝ Kriegsheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 716 մարդ, բնակչության խտությունը` 182.19 մարդ/կմ²։ Բնակավայրը զբաղեցնում է 3.93 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ արևելք, Ստրասբուրգ քաղաքից` 20 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 489 աշխատունակ (15-64 տարեկան)  բնակիչ, որոնցից ակտիվ էին 374-ը, իսկ ոչ ակտիվները` 115։ Ակտիվության ցուցանիշը կազմում է 76,5 %։ 374 աշխատունակ մարդկանցից աշխատել է 349 անձ (185 տղամարդ և 164 կին)։ Գործազուրկ են եղել 25 անձ (7 տղամարդ և 18 կին)։ 115 անաշխատունակներից 46-ը եղել են աշակերտներ կամ ուսանողներ, 48-ը` թոշակառուներ, իսկ 21-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աստղաշուշան

Աստղաշուշան (լատ.՝ Ornithogalum), խնջլոզ, հակինթազգիների ընտանիքի բազմամյա սոխուկավոր խոտաբույսերի ցեղ։ Հայտնի է մոտ 150, ՀՀ-ում՝ 10 տեսակ՝ աստղաշուշան հայկական (O. hajastanum), աստղաշուշան Տեմպսկու (O. tempskyanum), աստղաշուշան լեռնային (O. montanum), աստղաշուշան կարճահասակ (O. brachystachys) և այլն։


== Ձևաբանություն ==
Տերևները գծաձև են կամ նշատարաձև, երբեմն՝ վրայից սպիտակավուն ջղերով։ Ծաղկաբույլը վահանամման կամ ողկուզանման է, ծաղիկները՝ սպիտակ՝ կանաչ շերտով կամ կանաչ եզրով։ Ծաղկում է մայիս-հուլիսին։ Պտուղը ձվաձև կամ հակադիր ձվաձև բազմասերմ տուփիկ է, սերմերը՝ մանր։ Ժողովրդական բժշկության մեջ սոխուկներն օգտագործում են թարախապալարների բուժման նպատակով։ Տոմպսկու աստղաշուշանը գրանցված է ՀՀ Կարմիր գրքում։


== Տարածվածությունը Հայաստանում ==
Տարածված է գրեթե բոլոր մարզերում։ Աճում է չոր լանջերին, քարերի մեջ, գիհու նոսրանտառներում, բոխու և կաղնու անտառներում, լեռնատափաստաններում, ստորին լեռնայինից մինչև ենթալպյան գոտիներում (850-2600 մ բարձրություններում)։


== Օգտագործումը սննդի մեջ ==

Զատկի տոնական սեղանի ուտեստների ցանկում խնջլոզն իր ուրույն տեղն ունի։ Նրանից նաև թթու են պատրաստում։ Հայկական ընտանիքներում ընդունված էր խնջլոզը պատրաստել Ավագ հինգշաբթի, որպեսզի մինչև Զատիկ արդեն լավ թթված լիներ։


== Ծանոթագրություններ ==
(8548) Սումիզիհարա

(8548) Սումիզիհարա (անգլ.՝ Sumizihara), աստերոիդ աստերոիդների հիմնական գոտում։ Հայտնաբերվել է 1994 թվականի մարտի 14-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,588898 ա. մ., առավելագույնը մոտենում է 1,9212 ա. մ. հեռավորության վրա և հեռանում 3,2566 ա. մ.։ Արեգակի շուրջ մեկ ամբողջական պտույտ է կատարում 1521,5 երկրային օրվա ընթացքում, իր ուղեծրով շարժվելով միջինում 0,236609 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,63° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8548) Սումիզիհարա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չագան (Չագան-Ուզունի վտակ)

Չագան (Չագան-Ուզունի վտակ) (ռուս.՝ Чаган), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Չագան-Ուգուն ձախ ափով՝ 25 կմ հեռավորության վրա։ Գետի երկարությունը 21 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010100312115100005568
Հիդրոլոգիական ուսումնասիրությունների կոդը - 115100556
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բհագալպուր

Բհագալպուր (հինդի՝ भागलपुर, անգլ.՝ Bhagalpur), քաղաք Հնդկաստանի Բիհար նահանգում, երրորդ մեծ քաղաքն է, Բհագալպուր շրջանի վարչական կենտրոնը։


== Աշխարհագրություն ==
Գտնվում է Պատնայից 220 կմ դեպի արևելք և Կալկաթա քաղաքից 410 կմ հյուսիս-արևմուտք՝ Գանգես գետի ափին։ Բացարձակ բարձրությունը՝ ծովի մակարդակից 40 մետր։


== Բնակչություն ==
2001 թվականի մարդահամարի արդյունքներով քաղաքի բնակչությունը կազմում էր 350133 մարդ։ Տղամարդիկ կազմում են բնակչության 54%-ը, կանայք՝ 46%-ը։ 
Գրագիտության մակարդակը 70% է (տղամարդիկ՝ 78%, կանայք՝ 62%): Բնակչության ամենատարածված լեզուն անգիկան է, պաշտոնական լեզուն հինդին է։ 2011 թվականի մարդահամարի տվյալներով բնակչությունը կազմում էր 398138 մարդ։ 
2013 թվականի հաշվարկային բնակչությունը կազմում է 404383 մարդ։
Քաղաքի բնակչության դինամիկան ըստ տարիների.


== Տնտեսություն ==
Զարգացած է մետաքսի արտադրությունն ու գյուղատնտեսությունը։


== Տրանսպորտ ==
Բհագալպուրով են անցնում թիվ 31 և թիվ 80 ազգային մայրուղիները, կա երկաթուղային կապ։


== Կլիմա ==


== Ծանոթագրություններ ==
Արտյոմ Բադալյան

Արտյոմ Արշակի Բադալյան (սեպտեմբերի 12, 1961(1961-09-12), Երևան, Հայկական ԽՍՀ, ԽՍՀՄ), հայ օդաչու-բորտմեխանիկ, Արցախյան ազատամարտի մասնակից։
Ավարտել է Սլավյանսկի (Ուկրաինա) քաղաքացիական ավիացիայի տեխնիկական ուսումնարանը (1982) և Երևանի պոլիտեխնիկական ինստիտուտը (1991)։ 1982–93-ին աշխատել է «Էրեբունի» օդանավակայանում։ 1993-ին Մի-8 ուղղաթիռի անձնակազմում մասնակցել է ՀՀ սահմանամերձ շրջանների և ԼՂ ինքնապաշտպանությանը։ Ընդհանուր թռիչքաժամը ԼՂ, Շահումյան և Գետաշեն կազմել է 152 ժամ։ Պարգևատրվել է ԼՂՀ «Մարտական ծառայության համար» մեդալով։


== Ծանոթագրություններ ==
Արտույտ (անձնանուն)

Արտույտ, հայկական արական անուն։ Առաջացել է հայերեն համանուն թռչունի անունից։


== Գործածություններ ==
Արտույտ անապատական, աշակերտ Գինդի, կենդանի էր դեռ Ներսես Մեծի մահից հետո (373 թ)։


== Ծանոթագրություններ ==
Մուսասիմուրայամա

Մուսասիմուրայամա  Մուսասիմուրայամա   (ճապ.՝  武蔵村山市 Մուսասիմուրայամա ), քաղաք Ճապոնիայում։ Գտնվում է Տոկիոյի պրեֆեկտուրայում։ Զբաղեցնում է 15,37 կմ² տարածք։


== Աշխարհագրական դիրք ==
Քաղաքը գտնվում է Հոնսյու կղզում, Տոկիոյի պրեֆեկտուրայում, Կանտո տարածաշրջանում։ Սահմանակից է Հիկասիյամատո, Տատիկավա, Տոկորոձավա, Ֆուսա քաղաքների և Միձուխո ավանի հետ։


== Բնակչություն ==
Բնակչությունը կազմում է 70 444 մարդ (2014 թվականի օգոստոսի 1), խտությունը՝ 4583,21 մարդ/կմ²։


== Սիմվոլիզմ ==
Քաղաքի ծառը համարվում է  Celtis sinensis ծառը, ծաղիկը՝ թեյը, թռչունը՝ Zosterops japonicus-ը։


== Ծանոթագրություններ ==


== Արտաքին հղումներ ==
Պաշտոնական կայք(ճապոներեն)
Հայրենադարձության մասին օրենք (Հայաստան)

Անվան այլ կիրառումների համար տե՛ս՝ Հայրենադարձության մասին օրենք (այլ կիրառումներ)Հայրենադարձության մասին Հայաստանի Հանրապետության օրենք, Հայաստանի Հանրապետության օրենքի նախագիծ։
2011 թվականի մայիսի 13-ի ՀՀ կառավարության նիստում օրինագիծը արժանացել է հավանության։
ՀՀ սփյուռքի նախարար Հրանուշ Հակոբյանի խոսքով, նախագիծը կարգավորում է հայրենադարձության պետական քաղաքականության սկզբունքները, կազմակերպչական, իրավական, ֆինանսական հիմքերը։
Repat Armenia հիմնադրամի գործադիր տնօրեն Վարդան Մարաշլյանի խոսքով «Հայրենադարձության մասին օրենքի» նախագիծը մինչ օրս չի արժանացել քննարկման ՀՀ Ազգային Ժողովում։


== Արտաքին հղումներ ==
Օրենքսի պաշտոնական տեքստը


== Ծանոթագրություններ ==
Ամարետո

Ամարետոն (իտալերեն՝ մի փոքր դառը) իտալական քաղցր լիկյոր է, որ ծնունդ է առել Սարոնո քաղաքում։ Կախված ապրանքանիշից, այն կարող է պատրաստված լինել ծիրանի կորիզից, դառը կամ սովորական նշից, դեղձի կորիզից, որոնք բոլորը բենզալդեհիդի բնական աղբյուրներ են, որը լիկյորին հաղորդում է նշի բույր։ Այն սովորաբար լինում է 21-28 տոկոս թնդության։ Ամարետոն կարող է մատուցվել որպես դիժեստիվ, որպես բաղադրամաս օգտագործվել տարբեր կոկտեյլների մեջ, կամ ավելացվել սուրճին։ Ամարետոն օգտագործվում է նաև մի շարք աղանդերների բաղադրության մեջ։


== Ծագում ==


=== Անվան ծագում ===
Ամարետո բառը իտալական amaro՝ «դառը» բառի փաղաքշականն է։ Այդ յուրահատուկ համը խմիչքին հաղորդում են նուշի, դեղձի, ծիրանի կորիզները, որից պատրաստվում է խմիչքը։ Այնուամենայնիվ, ամարետոյի դառնությունը մեղմ է․ ծիրանի ու քաղցր նշի կորիզները վերջնական արտադրանքին տալիս են թույլ դառնություն։ Այսպիսով, լիկյորի անունը՝ «ամարետո» նշանակում է «մի քիչ դառը»։ 
Ամարետոն պետք չէ շփոթել Ամարո լիկյորների հետ՝ իտալական լիկյորների մեկ այլ տեսականի, որոնք թեև նույնպես քաղցրացվում են, սակայն ունեն ավելի ընդգծված դառը համ, որը այդ լիկյորներին հաղորդում են զանազան խոտաբույսեր։


=== Ավանդազրույց ===
Չնայած իտալական խոհանոցում նուշի ներմուծման և ընդունման պատմությանը, ամարետոյի երկու խոշոր ապրանքանիշեր նորովի են ներկայացնում նուշի ծագումն և նշանակությունը։ Թեև երբեմն կասկածելի է սրանց իսկությունը, այս ավանդազրույցները սենտիմենտալ տեղ են զբաղեցնում Սարոնոյի մշակույթում։


== Կիրառություն ==
Բացի դիժեստիվ լինելուց ամարետոն լայն կիրառություն ունի նաև խոհանցում՝ որպես հավելում տարբեր կերակրատեսակների և խմիչքների համար։


=== Խոհանոց ===
Հաճախ ամարետոն ավելացվում է աղանդերներին, ներառյալ պաղպաղակը և դա բարձրացնում է նուշով աղանդերի համը և լրացնում է շոկոլադի համը։ Տիրամիսուն, իտալական հանրահայտ տորթը, հաճախ ցողվում է ամարետոյով և ալկոհոլից զերծ ամարետոյի համով։
Նրբահամ բաղադրատոմսերը, որոնք պահանջում են ամարետո, սովորաբար ներառում են միս, օրինակ՝ հավ։
Նրբաբլիթի խմորին կարելի է ավելացնել մի քանի կաթիլ ամարետո՝ ավելի հարուստ համ ստանալու համար։
Հաճախ ավելացնում են ձկան և բանջարեղենի նուշի սոուսին։
Հաճախ ավելացնում են հարած սերուցքին։
Ամարետո են ավելացնում նաև շոկոլադե տրյուֆելներին։


=== Կոկտեյլներ ===
Որոշ կոկտեյլների համար ամարետոն հիմնական բաղադրիչ է։

Amaretto Piña Colada - Ամարետո, թույլ ռոմ, կոկոսի կաթ, անանասի հյութ
Amaretto Sour - Ամարետո, կիտրոնի հյութ, ձվի սպիտակուց, շաքար կամ օշարակ, նարնջի շերտիկ կամ բալ, որպես զարդարանք
French Connection - Ամարետո և կոնյակ
Godfather - Ամարետո և սկոչ վիսկի
Nutcracker Martini - Ամարետո, մուգ շոկոլադե լիկյոր, օղի և իռլանդական լիկյոր.
Snickerdoodle Cookie Martini - Ամարետո, դարչինի լիկյոր և դարչինի օղի
Toasted Almond - Ամարետո, սուրճի լիկյոր, կաթ կամ սերուցք


=== Օշարակներ ===
Ամարետոն հաճախ օգտագործվում է օրշադ օշարակի փոխարինող այն վայրերում, որտեղ օշարակ չեն գտնում կամ ավելի քիչ քաղցր համ են ուզում օգտագործել։


== Ծանոթագրություններ ==